Ipinahayag ang Republikang Bayan ng Congo sa Brazzaville matapos mapatalsik ang naunang pamahalaan ng isang matagumpay na kudetang inorganisa ng mga militanteng makakaliwâ. Iniluklok si Marien Ngouabi bilang puno ng estado at nagpalabas ng mga patakarang komunista – gaya ng nasyonalisasyon ng mga produksiyon – dalawang taon pagkaraan ng kudeta. Matapos buwagin ang pambansang asamblea, binuo ni Ngouabi ang partidong Marxista-Leninista na kinilalang Congolese Labor Party (PCT), na naging nag-iisang partido sa bagong taguyod na estado. Ngunit noong 1977, pinaslang si Ngouabi.